ཟབ་གསང་བླ་ན་མེད་པ་སྙིང་པོ་ཡིད་བཞིན་ནོར་བུ་ལས༔ ཕྱི་སྒྲུབ་བླ་མ་བཀའ་བརྒྱད་ཀྱི་ནང་
ཚན༔ རིག་འཛིན་དྷ་ན་སཾ་སྐྲྀ་ཏའི་སྒོས་སྒྲུབ་དབང་གི་རིམ་པ་བཞུགས༔
459

གཏེར་ འགྲོ་ཕན་གླིང་པའི་གསུང་། གསར།
4མཱཇཤཧཀླརྣམཤམཱ བླ་མ་ཌཀྐིའི་ཚོགས་ལ་འདུད༔ ཟབ་གསང་བླ་ན་མེད་པ་ཡི༔ སྙིང་པོ་ཡིད་བཞིན་ནོར་བུའི་ཆོས༔ ས་ལ་གསང་ཆེན་རོལ་བའི་གནས༔ མ་མོ་
མཁའ་འགྲོ་སྤྲིན་ལྟར་གཏིབས༔ རྡོ་རྗེ་ཕག་མོས་མངོན་གསུམ་དུ༔ རྩ་ཐིག་རླུང་གི་མན་ངག་བསྟན༔ བླ་མེད་ཧེ་རུ་ཀ་ཡི་གནས༔ སློབ་དཔོན་དྷ་ན་སཾ་སྐྲྀ་ཏས༔ མ་མོ་རྦོད་གཏོང་བསྒྲུབས་
ཤིང་བསྙེན༔ རྩ་ཐིག་རླུང་གི་གྲུབ་པ་ཐོབཿ༔ ཨོ་རྒྱན་མཁན་པོ་བདག་གིས་ནོས༔ བདག་ཀྱང་དབང་བཞི་ཅིག་ཅར་རྫོགས༔ རྩ་གནས་ལྷ་ཡི་ཕོ་བྲང་དགུ༔ ཐིག་ལེ་ལྷ་དང་ལྷ་མོར་ཤར༔
དབབ་ལྡོག་དགའ་བཞི་ཡེ་ཤེས་བསྐྱེད༔ ལམ་འདིའི་ཡོན་ཏན་བརྗོད་ལས་འདས༔ འདི་ལ་བརྟེན་པའི་བུ་གང་དག༔ ཤིན་ཏུ་ཉམས་དགའ་ཡིད་ཕེབས་པ༔ དུར་ཁྲོད་གནས་སོགས་དབེན་ པ་
460

公。
གཉིས་
སྒོས་སྒྲུབ།
རུ༔ དཀྱིལ་འཁོར་རྫས་དང་ཆས་ཀ་སོགས༔ དབང་རྫས་འདུ་བགྱིས་འཁོར་བ་ལ༔ ཞེན་པ་ལོག་ཅིང་འབྲེལ་ཐག་བཅད༔ སྐྱབས་སེམས་སྔོན་སོང་བ སྐྱེད་
ནི༔ ཨ༔ སྣང་བ་སྟོང་པ་བསྐྱེད་པའི་དབྱིངས༔ མ་ཆགས་པདྨ་ཉི་མའི་དཀྱིལ༔ བདག་ཉིད༌དྷ་ན་སཾ་སྐྲྀ་ཏ༔
གཅེར་བུ་རུས་རྒྱན་སྒོམ་ཐག་དང༌༔_ ཨང་ ཪག་སྟག་ཤམ་ ཞབས་ རོལ་ སྟབསཿ༔ ཕྱག་གཉིས་ ཌཱ་ རུ་མཽད་ ཆང་
བསྣམས༔ སྤྱིར་བོར་མ་མོ་རྦོད་གཏོང་ལྷ༔ ཉིད་བཞི་ཡུམ་བཅས་མ་ ལྔ་ དང་༔ རྗེ་མོ་སྨན་མོ་འཁོཪ་ བཅས་
461

གཏེར་ འགྲོ་ཕན་གླིང་པའི་གསུང་། གསར།
གསལ༔ ཡེ་ཤེས་བསྟིམ་ལ་རྩ་སྔགས་ནི༔ ཨོཾ་མ་ཧཱ་གུ་རུ་དྷ་ན་སཾ་སྐྲྀ་ཏ་སརྦ་སིདྡྷི་ཧཱུྃ༔ ཞེས་ཡི་དམ་རྩ་སྔགས་ནི༔ ཨོཾ་གུ་ཧྱ་ཛྙཱ་ན་ཤྲཱི་ཧེ་རུ་ཀ་གུ་ཧྱ་ཛྙཱ་ན་ཀྲོ་ཏི་ཤྭ་རི་སྟཱཾ༔ ম
མ་ཡོ་གི་ནི་རུ་ལུ་རུ་ལུ་ཧཱུྃ་བྷོ་ཧཱུྃ་ཕཊ༔ ཅེས་བཟླས་བྱིན་བརླབ་དབང་ལུང་ནི༔ སློབ་མ་གཅིག་གམ་དགུ་ལ་སོགས༔ དམ་ལྡན་བུ་ལ་གནང་བར་བྱ༔ ཁྲུས་བྱས་བགེགས་བསྐྲད་གསོལ་བཏབ་ནི༔ ཀྱཻ༔ དཔའ་བོ་ཆེན་པོ་ཧེ་
རུ་ཀཿ༔ བདག་ཅག་རྣམས་ལ་དགོངས་སུ་གསོལ༔ རྩ་ཐིག་རླུང་སེམས་དབང་འདུས་ཀྱི༔ དབང་བསྐུར་བྱིན་གྱི་བརླབ་ཏུ་གསོལ༔ ལན་གསུམ་བཟླས་ལ་དམ་བཞག་ནི༔ ཀྱེེ༔
བུ་ཁྱོད་ཐར་པའི་ལམ་འདོད་ན༔ དཀྱིལ་འཁོར་འདིར་ཞུགས་སློབ་དཔོན་ལྷར༔ བརྟེན་ནས་ཚེ་འདིར་སངས་རྒྱས་འགྲུབ༔ དམ་ཚིག་བསྲུང་ན་གནང་བར་བྱ༔
ཞེས་པའི་ལན་དུ༔ ཀྱཻ༔ བླ་མའི་བཀའ་ལས་འདའ་མི་བྱ༔ ཚུལ་བཞིན་ཡང་དག་གནས་པར་བྱེད༔ དམ་ཚིག་སྲོག་ལ་བབ་ཀྱང་བསྲུང་༔ ཨེ་དན་ན་ར་ཀན༔ ཞེས་དམ་ ལ་
བཞག༔ སློབ་མ་ལྟར་བསྐྱེད་ཡེ་ཤེས་བསྟིམས༔ དེ་ནས་བུམ་པ་ཐོགས་ལ༔ ཧཱུྃ༔ སྐྱེ་མེད་ཆོས་དབྱིངས་བུམ་པ་ཟླུམ༔ འགག་མེད་ཡེ་ཤེས་བདུད་རྩི་མཆོགཿ༔ ལྷ་དང་བླ་མ་དབྱེར་མེད་པའི༔
462

སྒོས་སྒྲུབ།
སྐལ་ལྡན་ཁྱོད་ལ་ཡོངས་རྫོགས་ཤོག༔ ཨོཾ་མ་ཧཱ་གུ་ན་དྷ་ན་སཾ་སྐྲྀ་ཏ་སརྦ་ཀཱ་ལ་ཤ་ཨ་བྷི་ཥཱིཉྩ་ཧཱུྃ༔ སྙ་ཐོགས་ལ༔ ཧཱུྃ༔ བདེ་གཤེགས་རྒྱལ་བ་ཐམས་
ཅད་ཀྱི༔ ཐུགས་རྗེ་སྤྲུལ་པའི་རིག་པ་འཛིན༔ སློབ་དཔོན་དྷ་ནཱ་སཾ་སྐྲྀ་ཏཱཿ༔ སྐལ་ལྡན་བུ་ལ་བྱིན་གྱིས་རློབས༔ ༀ་མ་ཧཱ་གུ་རུ་དྷྱ་ན་ཀཱ་ཡ་ཨ་བྷི་ཥཱིཉྩ་ཧཱུྃ༔ ཡི་དམ་སྐུ་
ཐོགས་ལཧཱུྃ༔ བཅོམ་ལྡན་དཔལ་ཆེན་བླ་མེད་ཧེ་རུ་ཀ༔ ཡུམ་ཆེན་ཉིད་བཞི་ཡབ་ཡུམ་སྲས་འཁོར་བཅས༔ ཡུམ་ཆེན་ཉིད་བཞི་ཡབ་ཡུམ་སྲས་འཁོར་བཅས༔ སྐལ་ལྡན་གསང་བའི་གནས་སུ་དབང་བསྐུར་བས༔
མ་མོའི་སྟོབས་རྩལ་ནུས་པ་ཡོངས་རྫོགས་ཤོག༔ ཨོཾ་གུ་ཧྱ་ཛྙཱ་ན་ཤྲཱི་ཧེ་རུ་ཀ་གུ་ཧྱ་ཛྙཱ་ན་ཀྲོ་ཏི་ཤྭ་རི་སྟེ༔ མ་མོ་ཡོ་གི་ནི་རུ་ལུ་རུ་ལུ་ཧཱུྃ་བྷོ་ཧཱུྃ་ཕཊ༔ ཀཱ་་ཨ་བྷི་ཥཱིཉྩ་
ཧཱུྃ༔ ཐོད་ཚལ་ཧཱུྃ་གིས་མཚན་པ་ཐོགས་ལ༔ ཀྱཻ་མ་སྐལ་ལྡན་རིགས་ཀྱི་བུ༔ བརྗོད་དུ་མཽད་པ་རྡོ་རྗེའི་སྒྲ༔ གྲག་སྟོང་ཚངས་དབྱངས་འགག་པ་མེད༔ ཕྱིན་ཅི་མ་ལོག་དོན་
རྟོགས་ཤོགཿ ཨོཾ་མ་ཧཱ་གུ་རུ་དྷ་ན་སཾ་སྐྲྀ་ཏ་གུ་ཧྱ་ཛྙཱ་ན་ཤྲཱི་ཧེ་རུ་ཀ་གུ་ཧྱ་ཛྙཱ་ན་ཀྲོ་ཏི་ཤྭ་རི་སྟེ༔ ཀཱ་ཡ་ཝཱཀྐ་ཙིཏྟ་ཨ་བྷི་ཥཱིཉྩ་ཧཱུྃ༔ ཞེས་བསྐུར་ལ་སླར་སློབ་མ་རྣམས་ཡུམ་རྡོ་རྗེ་ཕག་མོ་སྐུ་བསྒོམ་དུ་
463

གཏེར་ འགྲོ་ཕན་གླིང་པའི་གསུང་། གསར།
བཅུག༔ རྩ་དབུ་མ་དང་རོ་རྐྱང་ལ་སོགས་རྩ་འཁོར་ལྔ་གནས་ཚུལ་བསྟན༔ སྙིང་དབུས་རང་གི་རླུང་སེམས་དབྱེར་མེད་པའི་སློབ་དཔོན་སྐུ་བསྒོམ་དུ་བཅུག་ལ༔ ལུས་གནད་བསྲངས་ཏེ༔ ཀྱེེ༔ ཁྱོད་ཀྱི་ཕུང་ཁམས་ཡེ་ནས་ཡེ་ཤེས་ལྔ༔
གནས་ལྔའི་འཁོར་ལོ་རྩ་འདབས་རླུང་སེམས་རྒྱུ༔ དབུ་མར་ཚུད་པས་བདེ་སྟོང་ཕྱག་རྒྱ་ཆེ༔ མི་འགུལ་གསུམ་གྱི་གཞི་ལ་གནས་པར་གྱིས༔ ཞེས་བརྗོད་ལ་ལུས་ཀྱི་མཚན་ཉིད་
བསྟན༔ སླར་རླུང་ཕུད་ཅིང་བུམ་པ་ཅན་དགང་ལ༔ ཀྱཻ་ཧོ༔ ཉོན་མོངས་འཁྲུལ་བའི་དུག་ལྔའི་རླུང་སྐྱོན་བསལ༔ འབྱུང་འཇུག་གནས་པའི་རྒྱལ་བའི་སྐུ་གསུང་ཐུགས༔ བྱིན་
རླབས་འོད་ཀྱི་འབྱུང་ཞིང་དགའ་བདེ་བསྐྱེད༔ སྐུ་དང་ཡེ་ཤེས་མངོན་དུ་འབྱུང་བར་ཤོག༔ ཨོཾ་ཨཱཿཧཱུྃ༔ྋཞེས་དོན་ཕྲོལ་ལ༔ ཐིག་ལེ་དབབ་ལྡོག་བྱེད་དུ་འཇུག་ལ༔ ཀྱཻ་ཧོ༔ བུ་ཁྱོད་བདེ་
ཆེན་འཁོར་ལོ་རུ༔ ཐབས་མཆོག་བདེ་བ་ཆེན་པོ་ཐིག་ལེ་ཧཾ༔ བདེ་སྐྱོང་འཁོར་ལོ་ཤེས་རབ་རཾ་ཡིག་འབར༔ བྱེད་ལས་དགའ་བཞི་ཡེ་ཤེས་བདག་སྦྱོར་རོ༔ ཨ་
ཨ༔ དེ་ནས་ལུས་ཀྱི་སྟངས་སྟབས་བྱེད་ལ༔ ཀྱཻ་ཧོ༔ བུ་ཁྱོད་ལུས་ཀྱི་རྩ་མདུད་ཀུན༔ མ་གྲོལ་ཡེ་ཤེས་དོན་རྟོགས་ཤིན་ཏུ་དབེན༔ ཕན་ཚུན་རླུང་དང་འཁྲུལ་འཁོར་གྱིས་
464

བཤིག་པའི༔ རྩ་ཐིག་རླུང་གསུམ་ལས་སུ་རུང་བར་ཤོག༔ ཅེས་པས་རླུང་འབུད༔ དེ་ནས་མེ་དབང་ལ་ཐོག་མར་མེ་དཔུང་མདངས་ལྔ་གཏད་དེ༔ ཀྱཻ༔ བུ་ཁྱོད་ཉོན་མོངས་
དུག་ལྔའི་བུད་ཤིང་ལ༔ རང་རིག་ཡེ་ཤེས་ལྔ་ཡི་མེ་སྦྱར་བས༔ དངོས་འཛིན་མཚན་མའི་བག་ཆགས་ཀ་ནས་དག༔ བདེ་དྲོད་ཡེ་ཤེས་རྟག་ཏུ་གནས་གྱུར་ཅིག༔
རྀ་ཛྭ་ལ་རྀ་ཧཱུྃ༔ ཞེས་དང་༔ མེ་ཐབ་རྡོ་རྗེ་མཁའ་འགྲོའི་མེ་ནི་མི་གནས་ཡེ་ཤྲྀས་དམིགས་པ་སྦྱིན་ཏེ༔ ཀྱཻ་ཧོ༔ སྐལ་བར་ལྡན་པའི་བུ་ཁྱོད་ཉོན༔ རྒྱལ་བ་ཀུན་གྱི་ཐུགས་རྗེ་ཡེ་ཤེས་མདངས
ྋམེ་ནི་མི་གནས་ཡེ་ཤེས་འོད་ཀྱི་གོང་༔ མཁའ་འགྲོ་སྡེ་ལྔ་ཡེ་ཤེས་ལྔ་ཡི་མདངས༔ དེང་འདིར་ཕྱིན་ཅི་མ་ལོག་དོན་རྟོགས་ཤོག༔ རཾ་ཛྙཱ་ན་རཾ་ཛྭ་ལ་ཨ་བྷི་ཥཱིཉྩ་ཧཱུྃ༔
ཞེས་བསྐུར་ཐོད་ཆང་སྦྱིན་ཏེ༔ ཀྱཻ༔ བུ་ཁྱོད་རྩ་ཐིག་རླུང་སེམས་ལས་སུ་རུང་༔ དགའ་བཞི་བག་ཕེབས་ཡེ་ཤེས་རྒྱུད་ལ་སྐྱེས༔ འདི་ནི་བླ་མ་ཌཱཀྐིའི་ཐུགས་རྗེ་ཡིན༔ རྟག་
ཏུ་ཡེངས་མེད་བསྒྲུབ་ལ་བརྩོན་པར་བྱ༔ ཞེས་གསང་རྫས་སྦྱིན་ལ༔ རྗེས་སུ་ཆས་དབང་བསྐུར་བ་ནི། ཀྱེེ༔ སྐལ་བར་ལྡན་པའི་བུ་ཁྱོད་ལ༔ བདག་འཛིན་འཁྲི་བ་གཅོད་བྱེད་གྲི་གུག་
སྒོས་སྒྲུབ།
465

གཏེར་ འགྲོ་ཕན་གླིང་པའི་གསུང་། གསར།
དང་༔ གསང་སྔགས་ལམ་ལ་སྤྱོད་པའི་ཀ་པཱ་ལ༔ དུག་གསུམ་རྩད་ནས྄་གཅོད་པའི་ཁ་ཊཱཾ་ཀཿ མ་སྲིང་མཁའ་འགྲོ་འབོད་པའི་རྐང་གླིང་དང་༔ ཐེག་ཆེན་ལྟ་
བའི་གདེང་ལྡན་ཐོད་རྔ་དཀྲོལ༔ དྲེགས་པ་དབང་དུ་སྡུད་པའི་གཡང་གཞི་དང་༔ བདུད་བཞི་ཟིལ་གནོན་གཅན་གཟན་གདན་དུ་གནོན༔  ྡའཁོར་བ་རྒྱབ་ཀྱིས་
ཕྱོགས་མཚོན་དབྱུ་གུ་དང་༔ འདོད་སྲེད་རྩད་གཅོད་ཁྲེས་པོ་རྒྱབ་ཏུ་ཁུར༔ ཆོས་རྣམས་མ་ནོར་དོན་སྟོན་དྲིལ་གཡེར་སྒྲ༔ ཞེན་ལོག་ཚུལ་གྱིས་གཡོ་ཐབས་སྤྱོད་
བྱེད་རིགས༔ _སྐལ་ལྡན་བུ་ཁྱོད་ལོངས་ལ་འཁོར་བ་སྤོངས༔ ཨ་ཨཱ༔ ཞེས་བསྒུར་ལ་རྒྱན་དབང་ནི༔ ཀྱཻ༔ བུ་ཁྱོད་དཔའ་བོ་ཧེ་རུ་ཀཿ༔ ཡ་མཚན་རྨད་བྱུང་སྤྱོད་པ་ལྡན༔
ཐེག་ཆེན་དོན་རྟོགས་རལ་པ་བཅིངས༔ སྐྱོན་བྲལ་རས་དཀར་གོས་སུ་གྱོན༔ ཐུར་སེལ་སྐྱོན་སྤངས་ཨང་རག་དང་༔ གྱེན་རྒྱུའི་སྐྱོན་བྲལ་སྒོམ་རས་དང་༔
ཁྱབ་བྱེད་སྐྱོན་བྲལ་སྒོམ་ཐག་སྤྲསཿ བརྟུལ་ཞུགས་རྨད་བྱུང་དུང་ལོང་བརྒྱན༔ སྐལ་ལྡན་ཁྱོད་ཀྱི་ཆས་རྫོགས་ཤོག༔ ཞེས་བསྐུར་ལ༔ བླ་མ་རྒྱང་འབོད་ཞེ་ཐག་པ་ནས་བྱ༔ དེ་བཞིན་རྡོ་
466

དྷ་སཾ་
व
467
རྗེའི་ཚིག་མདུད་དང་༔ འཁྲུལ་གཅོད་ཚོགས་དྲུག་ལམ་ཁྱེར་སོགས༔ ཚུལ་བཞིན་ཉམས་སུ་བླང་བར་བྱ༔ མན་ངག་གདམ་པ་ལོགས་སུ་ཤེས༔ དེ་ནས་གཏོར་མ་ཐོགས་ལ༔ ཀྱཻ་ཧོ་སྐལ་ལྡན་རིགས་ཀྱི་བུ༔ མ་
སྲིང་མཁའ་འགྲོ་མཆོད་པའི་རྫས༔ དཔལ་གཏོར་རྒྱན་ལྡན་ཁྱོད་ལ་གཏད༔ བུ་ཁྱོད་རྩོལ་སེམས་མ་ཆུང་བར༔ སྒྲུབ་ལ་རྟག་ཏུ་བརྩོན་པར་གྱིས༔ ཞེས་པས་བཀའ་
བསྒོ༔ བུ་རྣམས་ཀྱིས་མཎྜལ་འབུལ་སྐུ་དྲིན་བྲན་དུ་ཁས་བླངས་ཏེ༔ དེ་ནས་དགའ་སྟོན་ཚོགས་ཀྱི་འཁོར་ལོ་ལ་ལོངས་སྤྱོད་པར་བྱའོ༔ བཛྲ་ས་མ་ཡ༔ རྒྱ་རྒྱ་རྒྱ༔ ཨེ་མ་ཟབ་པའི་མཐར་ཐུག་ཆོས༔ གསང་ཆེན་རོལ་པའི་དུར་ཁྲོད་ནས༔ མ་མོ་མཁའ་འགྲོའི་དངོས་
གྲུབ་ཐོབཿ༔ སློབ་དཔོན་དྷ་ན་སཾ་སྐྲྀ་ཏའི༔ གདམས་པ་གཅིག་ཆོག་མན་ངག་འདི༔ ད་ལྟར་ཆོས་རྒྱལ་འབྲོག་མི་ལ༔ གདམས་པས་མ་སྤེལ་གཏེར་དུ་ཞོག༔ མ་འོངས་འགྲོ་བའི་དཔལ་དུ་ཤོག༔ བཛྲ་ས་མ་ཡཿ༔ རྒྱ་རྒྱ་རྒྱ༔ སྦས་རྒྱ༔ ཟབ་རྒྱ༔ གསང་རྒྱ༔ ཞེས་པ་
འདིའང་བདག་འདྲ་ནུས་ལྡན་འགྲོ་ཕན་གླིང་པ་གྲོ་ལོད་རྩལ་གྱིས་ཙ་རི་ཏྲ་ནས་གདན་དྲངས་ཤིང་ཡི་གེའི་རིས་བྱེད་མཆོག་སྤྲུལ་རིན་པོ་ཆེའོ༔
ལྔ་བྱོན།
སྒོས་སྒྲུབ།

གཏེར་ འགྲོ་ཕན་གླིང་པའི་གསུང་། གསར།
468

རྟ་མགྲིན་ གཅིག་ སྒྲུབ་ཐབས།